b'\n_START_ARTICLE_\nThe Raconteurs\n_START_SECTION_\nHist\xc3\xb2ria\n_START_PARAGRAPH_\nVan debutar l\'any 2006 amb el senzill "Steady, As She Goes", un disc de vinil de 7 polzades, amb dues can\xc3\xa7ons ("Steady, As She Goes" i "Store Bought Bones"), que avan\xc3\xa7aria el seu primer \xc3\xa0lbum. El maig d\'aquell mateix any es va publicar Broken Boy Soldiers, el seu primer \xc3\xa0lbum de llarga durada. D\'aquest se\'n van extreure diversos senzills, com ara "Hands", "Broken Boy Soldiers" i "Level". L\'esmentat \xc3\xa0lbum va ser gravat en l\'estudi casol\xc3\xa0 de Brendan Benson, ubicat a Detroit._NEWLINE_El 25 de mar\xc3\xa7 de 2008 la banda va publicar el seu segon disc titulat Consolers of the Lonely. El primer senzill va correspondre a la segona pista de l\'esmentat \xc3\xa0lbum titulada "Salute Your Solution". _NEWLINE_L\'\xc3\x80lbum va ser anunciat per la banda nom\xc3\xa9s una setmana abans del seu llan\xc3\xa7ament. L\'estrat\xc3\xa8gia de la banda va ser que els cr\xc3\xadtics no tinguessin temps suficient per revisar el disc, deixant necess\xc3\xa0riament aquesta tasca als seus seguidors, que a m\xc3\xa9s van tenir la breu oportunitat de comprar l\'\xc3\xa0lbum abans del seu llan\xc3\xa7ament oficial, quan accidentalment el disc va ser publicat tres dies abans a itunes store'